cyanic-selkie/wikianc huggingface dataset:
Suki-chan
Suki-chan (スキちゃん) merupakan single indie ketiga dari kumpulan S/mileage. Single ini telah dipasarkan pada 23 November 2009 pada hari konsert ''Hello! Pro Egg Concert 11gatsu ~Yokohama FIRE~'' dan di stor Hello! Project. Single V DVD pula dipasarkan pada 2 Januari 2010.
Fjågesund
Fjågesund merupakan sebuah kampung yang terletak di dalam negara Norway.
Dashtollah
Dashtollah merupakan sebuah kawasan yang terletak di Iran.
Oleilamina
Chemical compound
Oleilamina ialah sebatian organik dengan formula molekul C18H35NH2. Ia adalah amina lemak tak tepu yang berkaitan dengan asid asid oleik, sejenis asid lemak. Sebatian tulen oleilamina adalah cecair jernih dan tidak berwarna. Reagen oleilamina yang tersedia secara komersial    berbeza dalam warna daripada jernih dan tidak berwarna kepada darjat kekuningan yang berbeza-beza disebabkan oleh bendasing. Kekotoran utama termasuk isomer trans(elaidilamina) dan amina rantai panjang lain dengan panjang rantai yang berbeza-beza. Kekotoran kecil termasuk bahan yang mengandungi oksigen seperti amida dan nitroalkana.
Tindak balas kimia
Oleilamina bertindak balas dengan asid karboksilik untuk membentuk garam karboksilatnya melalui tindak balas eksoterma. Garam karboksilatnya boleh terus terkondensat menjadi amida melalui kehilangan satu molekul air. Dengan kehadiran asid asetik, oleylamin terbentuk dengan kompleks tidak larut DNA dengan jejari zarah setara 60–65 nm.
Kegunaan
Secara komersial, ia digunakan terutamanya sebagai surfaktan atau prekursor kepada surfaktan.
Ia juga telah digunakan di makmal dalam sintesis zarah nano. Ia boleh berfungsi sebagai pelarut untuk campuran tindak balas dan sebagai agen penyelaras untuk menstabilkan permukaan zarah. Ia juga boleh berkoordinasi dengan ion logam, menukar bentuk prekursor logam dan menjejaskan kinetik pembentukan zarah nano semasa sintesis.
Keselamatan
Oleilamina mempunyai LD50 (intraperitoneal) sebanyak 888 mg/kg dalam tikus, walau bagaimanapun ia masih disenaraikan sebagai membawa bahaya kepada kesihatan pada tahap 3 berdasarkan NFPA, maka ia harus dikendalikan dengan berhati-hati.
Pencirian
Oleylamina boleh dicirikan menggunakan MS, HNMR, CNMR, IR, dan Raman. Setiap teknik menunjukkan puncak yang berbeza di pelbagai wilayah. thumb| Resonans Magnet Nuklear Proton Oleylamine
Rujukan
<references group="" responsive="1">
Escalona del Prado
Escalona del Prado merupakan sebuah kawasan perbandaran di Sepanyol di Segovia, di komuniti autonomi Castile dan León.
Buysscheure
ialah komun di jabatan Nord di utara Perancis.
1077
1077 merupakan tahun biasa yang bermula pada hari Ahad dalam kalendar Gregory.
Grèzes, Haute-Loire
Grèzes ialah komun di jabatan Haute-Loire di Auvergne, selatan-tengah Perancis.
1076
1076 merupakan tahun lompat yang bermula pada hari Jumaat dalam kalendar Gregory.
Weilheim an der Teck
Weilheim an der Teck merupakan sebuah kota terletak di munisipaliti Esslingen, Baden-Württemberg, Jerman.
Modugno
Modugno merupakan sebuah bandar dan komune di Wilayah Bari, Apulia, Itali.
Tanjung Bintang, Lampung Selatan
Tanjung Bintang merupakan sebuah kecamatan di Kabupaten Lampung Selatan, Lampung, Indonesia.
Sejarah Afrika
thumb|Tamadun-tamadun Afrika prapenjajahan pada pelbagai zaman. Sejarah Afrika bermula pada zaman prasejarah Afrika dan berlanjutan hingga terbentuknya negara-negara moden. Sejarah awal peradaban Afrika bermula di lembah Sungai Nil melalui penubuhan kerajaan-kerajaan di tepi Sungai Nil dan kemudian di Maghribi dan Tanduk Afrika. Pada Zaman Pertengahan iaitu sekitar 800-1500 M, para pedagang Arab melakukan perdagangan di kawasan Afrika Timur. Kedatangan para pedagang ini juga sekaligus mengenalkan dan menyebarkan agama Islam di kawasan tersebut. Pada waktu kemuncak, sebelum penjajahan Eropah, dianggarkan bahawa Afrika memiliki sehingga 10,000 buah wilayah dan kumpulan autonomi berbeza dengan bahasa dan adat istiadat yang pelbagai.
Menjelang akhir abad ke-15, para penjajah Eropah mula menyertai aktiviti pemerdagangan hamba di Afrika. Hal ini menyebabkan kawasan terjajah di Afrika memuncak dari sekitar 10% (1870) hingga lebih 90% (1914) dalam Perebutan Afrika (1881–1914). Namun begitu, perjuangan tuntutan kemerdekaan di kebanyakan bahagian benua, dan juga situasi Eropah yang melemah setelah Perang Dunia Kedua (1939-1945 menyebabkan penyahjajahan berlaku di seluruh benua, dan memuncak pada 1960, dikenali sebagai Tahun Afrika.
Lapangan Terbang Frutal
Lapangan Terbang Frutal adalah sebuah lapangan terbang yang terletak di bandar Frutal, Brazil.
Lapangan Terbang Frutal terletak pada kedudukan latitude S20* 00.2833', longtitude W48* 57.5333' pada ketinggian 551.08 meter dari aras laut..
Bongohulawa, Bongomeme
Bongohulawa merupakan sebuah desa yang terletak dalam (daerah) kecamatan Bongomeme, Kabupaten Gorontalo, Provinsi Gorontalo, Indonesia.
Poskod
Poskod yang digunakan di Bongohulawa adalah 96214. Terdapat 18 buah desa di dalam daerah kecamatan Bongomeme.
Sukarasa, Salawu
Sukarasa merupakan sebuah desa yang terletak dalam (daerah) kecamatan Salawu, Kabupaten Tasikmalaya, Provinsi Jawa Barat, Indonesia.
Poskod
Poskod yang digunakan di Sukarasa adalah 46471. Terdapat buah desa di dalam daerah kecamatan Salawu.
Saint Lucia
Saint Lucia, juga dikenali sebagai "Helen dari Barat", ialah sebuah negara pulau di bahagian timur Laut Caribbean pada sempadan dengan Lautan Atlantik. Pulau ini merupakan sebahagian Lesser Antilles, dan terletak di utara kepulauan Saint Vincent dan Grenadines dan di selatan Martinique.
Sejarah
Negara ini pertama kali ditemui oleh pihak Sepanyol pada 1503. Saint Lucia dikuasai oleh Perancis secara rasmi pada 1666 dan dikuasai oleh pihak British pada 1803.
Pada ketika ini juga tempoh pulau ini dipercayai mendapat namanya daripada cerita mengenai sekumpulan kelasi Perancis yang terdampar selamat di sana pada hari keraian Santa Lucia pada 13 December dengan nama asal dalam bahasa Perancis, Sainte Lucie.
Saint Lucia mendapat kemerdekaan daripada British pada 22 Februari 1979.
Geografi
Saint Lucia terletak di selatan Martinique dan utara Saint Vincent dan Kepulauan Grenadine di Antillen Kecil dalam Caribbean. Keluasan Saint Lucia ialah 616 km2. Secara umumnya, Saint Lucia adalah bergunung-ganang; puncak tertinggi negara ialah Gunung Gimie (950 meter). Kawasan hutan melitupi kira-kira 77% negara.
Politik
Saint Lucia ialah sebuah negara Alam Komanwel yang mengiktiraf Raja Charles III sebagai ketua negara dan diwakili oleh seorang Gabenor Jeneral.
Pembahagian pentadbiran
Saint Lucia terbahagi kepada 11 buah kuarter. Pembahagian ini sudah wujud sejak zaman penjajahan Perancis.
Demografi
Bancian 2010 meletakkan angka jumlah penduduk negara sebanyak 165,595 orang. Anggaran PBB pada 2018 meletakkan angka jumlah penduduk sebanyak 181,889 orang. Sepertiga penduduk negara menetap di ibu negara Castries.
Bahasa
Bahasa rasmi Saint Lucia ialah bahasa Inggeris. Sebuah kreol, Kreol Perancis Saint Lucia (Kwéyòl) menjadi bahasa pertuturan kebanyakan rakyat negara, dan mendapat pengiktirafan oleh pihak kerajaan. Saint Lucia ialah negara anggota La Francophonie.
Agama
61.5% penduduk Saint Lucia menuruti ajaran Katolik Rom.
Ekonomi
Saint Lucia mendapat taraf "negara pulau kecil membangun " oleh PBB. Setakat 2018, KDNK negara ialah $1.922 bilion (nominal) dan $2.522 billion (pariti kuasa beli). 82.8% KDNK negara disumbang oleh sektor perkhidmatan, 14.2% pula disumbang oleh sektor industri dan 2.9% KDNK negara datang daripada sektor pertanian.
Perkataan
Perkataan, kata atau katan ialah unit bahasa yang membawa erti dan terdiri dari satu atau lebih morfem yang saling diikat rapat, serta membawa nilai fonetik. Lazimnya sesuatu perkataan terdiri dari kata akar atau kata dasar yang diiringi atau tanpa diiringi imbuhan. Perkataan boleh digabung agar dijadikan ungkapan, klausa dan ayat. Perkataan yang terdiri dari gabungan dua atau lebih kata dasar menjadi kata majmuk, manakala gabungan cebis-cebisan perkataan pula dipanggil kata lakur.
Konsep perkataan
Konsep perkataan merupakan unit ujaran yang bebas dan bermakna. Perkataan juga boleh menjadi kumpulan kata atau apa-apa yang diucapkan oleh orang. Perkataan boleh menjadi salah satu daripada tiga bentuk iaitu bentuk dasar, bentuk terbitan dan akar ayat.
Bentuk dasar
Ia bebas daripada imbuhan.
Contoh: makan, minum dll.
Bentuk terbitan
Ia boleh ditambah dengan proses pengimbuhan
Contoh: makanan, minuman
Akar ayat
Ia terdiri dari morfem terikat. Ia tidak boleh berdiri sendiri sebagai satu perkataan tanpa imbuhan.
Contoh: tapa (bertapa), tani (bertani), mudi (kemudi)
Javaugues
Javaugues ialah komun di jabatan Haute-Loire di Auvergne, selatan-tengah Perancis.
Eva Peron
''Peron mempunyai dua personaliti dan saya juga harus mempunyai sifat yang serupa: Saya adalah Eva Peron, isteri Presiden, yang tugasnya adalah mudah dan boleh diterima ... dan saya juga adalah Evita, isteri pemimpin sebuah bangsa yang telah melonggokkan kesemua kepercayaan, harapan dan kecintaan mereka kepada beliau .''
Eva telah membentuk Yayasan Eva Perón, yayasan amal yang membangun ribuan rumah dan sekolah untuk kaum perempuan dan kaum miskin dan untuk pertama kalinya dalam sejarah Argentina menjamin tidak ada ketimpangan dalam pemeliharaan kesihatan untuk warganya. Eva juga memimpin pembentukan Parti Peronis Wanita, yang merupakan parti politik wanita pertama di negaranya.
Pada tahun 1951, Eva mengadakan kempennya untuk mencalonkan dirinya menjadi Naib Presiden Argentina. Hal ini ditentang hebat oleh tentera Argentina, kaum elit, dan akhirnya suaminya sendiri. Andainya Eva terpilih, beliau akan menjadi wakil presiden perempuan pertama di dunia. (Gelaran ini akhirnya jatuh ke tangan isteri ketiga Perón, Isabel Perón, yang ironisnya berusaha meniru Eva.) Pada tahun 1952, Eva mendapat gelaran rasmi "Pemimpin Rohani Bangsa".
Sejarah awal
Eva dilahirkan pada 7 Mei 1919, di Los Toldos, sebuah provinsi Buenos Aires. Bapanya, Juan Duarte, merupakan pemilik ladang ternak dan juga bertugas sebagai timbalan jaksa pendamai di sana. Walaupun bapanya berasal daripada keluarga bangsawan dan konservatif tetapi dia tidak pernah berkahwin dengan ibu Eva iaitu Juana Ibaguren. Sewaktu Eva berusia 1 tahun, bapanya telah meninggalkan keluarga Eva untuk pulang kepada keluarganya yang sah. Akibatnya, keluarga Eva seramai lima orang terpaksa melalui zaman kesusahan. Kesukaran ini bertambah serius selepas kematian bapanya pada 8 Januari 1926, akibat kemalangan jalan raya.
Sejak pemergian bapanya, masalah kehidupannya telah menjadi "perjuangan dari hari sehari," seperti yang ditulis oleh Erminda Duarte dalam bukunya "My Sister Evita". Ibunya, Juana Ibaguren sentiasa duduk disamping mesin jahitnya sambil menjahit tanpa henti, tak pernah mengadu atau berehat. "Saya tak ada masa. Sekiranya saya rehat, bagaimana untuk bekerja, bagaimana untuk meneruskan hidup?" (ms. 31). Kakaknya Elisa pula bekerja di pejabat pos dan kakaknya yang lain Blanca telah melanjutkan pelajaran untuk menjadi guru.
Ibunya kemudian telah bertemu dengan kekasihnya yang baru. Bapa tiri Evita ini telah membina sebuah rumah bagi 'keluarganya' di Junin. Demi menambah pendapatan mereka, ibunya telah mengambil keputusan menjadikan rumah tersebut sebagai rumah tumpangan. Gangguan utama bagi Eva dan adik beradiknya adalah panggung wayang yang berhampiran serta melihat kereta api ulang alik ke stesyen dari Buenos Aires. Rancangan asal ibu Eva adalah untuk mengahwinkannya dengan jejaka yang menginap di rumah tumpangannya. Namun, Eva mempunyai rancangan yang berbeza terutamanya selepas berlakon dalam pertunjukan pentas di sekolahnya bertajuk Arriba Estudiantes (Pelajar Bangkit), “sebuah melodrama penuh emosi, patriotik, dengan kibaran bendera.” Selepas lakonan tersebut beliau semakin nekad untuk menjadi seorang pelakon wanita yang terkemuka.
Pindah ke Buenos Aires
Pada usia 15 tahun, Eva Duarte telah berhijrah ke Buenos Aires untuk mencapai cita-citanya sebagai seorang pelakon. Terdapat kontroversi bagaimana beliau pergi ke sana. Versi popular mengatakan beliau dibawa ke kota besar itu oleh Agustín Magaldi (inilah versi yang muncul dalam musikal Andrew Lloyd Webber, "Evita"), sementara yang lain mengatakan beliau dibantu oleh ibunya.
Setiba di sana, Eva menghadapi kesulitan untuk bertahan tanpa pendidikan formal dan tanpa mengenal sesiapa. Setelah bertahun-tahun berjuang, akhirnya beliau mendapatkan pekerjaan sebagai pelakon radio dan filem, dan beraksi dalam melodrama murahan serta lipurlara di Radio El Mundo. Sedikit demi sedikit beliau muncul dalam program radio drama sejarah popular Biografi Wanita Agung  dan di situ beliau memainkan peranan wanita penting dalam sejarah seperti Ratu Elizabeth I, Sarah Bernhardt dan Tsarina Rusia terakhir. Filem kegemaran peribadinya adalah Marie Antoinette 1938, yang dibintangi Norma Shearer. Kali pertama Eva muncul di layar perak ialah pada Ogos 1937 dalam filem 'Segundos Afuera'. Namun populariti beliau adalah lebih disebabkan pengaruh radio.
Penglibatan dalam politik
Pada 15 Januari 1944, suatu gempa bumi yang besar telah memusnahkan 90% perbandaran Andes di San Juan di mana seramai 7 ribu orang telah terkorban. Dari pejabat Buruh dan Kebajikan Sosial, Perón telah mengelolakan usaha bantuan kemanusiaan secara kebangsaan dan menjemput bintang-bintang popular pada ketika itu untuk menghulurkan bantuan. Antara yang terlibat termasuklah Eva Duarte.
Seminggu kemudian, satu pesta besar-besaran telah diadakan di Stadium Luna Park dan dari sini bermulalah perhubungan intim antara Eva Duarte dan Kolonel Perón.
Pada 9 Oktober 1945, Juan Perón ditangkap oleh musuh-musuhnya di dalam pemerintahan yang bimbang bahawa dengan sokongan kuat kaum miskin (descamisados) dan kaum buruh, populariti Perón dapat memudaratkan sokongan bagi presiden yang berkuasa.
Pada waktu itu, Eva yang menjadi wanita simpanannya, sering dipuji kerana mengorganisasi pertemuan-pertemuan massa dengan ribuan orang hingga membebaskan Juan Perón dari penjara pada 17 Oktober 1945. Versi tentang peristiwa ini dipopularkan dalam musikal Andrew Lloyd Webber, "Evita". Namun kebanyakan sejarawan setuju bahawa hal ini tidak mungkin terjadi kerana pada ketika itu, Eva hanya seorang pelakon. Beliau masih belum mempunyai pengaruh politik dengan berbagai kumpulan buruh yang menyokong Perón, dan juga tidak begitu disukai oleh lingkaran dekat Perón ataupun kebanyakan para pemilik perusahaan filem dan radio. Ketika Juan Perón dipenjara, Eva Perón tiba-tiba kehilangan sokongan dari kebanyakan orang. (Surat-surat mereka saat Juan di penjara menunjukkan bahawa keduanya sesungguhnya mempertimbangkan untuk meninggalkan Argentina setelah Juan dibebaskan. Faktor keduanya ialah kebimbangan bahawa Juan Perón mungkin akan dibunuh ketika di dalam penjara.)
Nyatanya, demonstrasi besar yang membebaskan Perón dari penjara dianjurkan oleh berbagai kumpulan buruh, seperti Konfederasi Umum Buruh, atau yang belakangan dikenal sebagai CGT. Hingga sekarang, tanggal 17 Oktober dianggap sebagai cuti awam untuk Parti Justicialist di Argentina (dirayakan sebagai Día de la Lealtad, "Hari Kesetiaan").
Evita berkempen untuk presiden Juan Perón
Eva Perón berkempen hebat supaya suaminya menjadi presiden Argentina dalam waktu yang singkat. Dengan acara radio mingguannya, ia menyampaikan pidato-pidato hebat dengan retorik populis yang kuat dan menganjurkan kaum miskin untuk bersatu dengan gerakan Perón. Meskipun ia kini cukup kaya hasil pendapatan dari lakonan radio dan kerjayanya sebagai model, beliau menyoroti masa kecilnya yang miskin sebagai cara untuk memperlihatkan solidaritinya dengan kaum miskin.
Eva mengunjungi setiap sudut negaranya, menjadi wanita pertama dalam sejarah Argentina untuk muncul secara umum dalam kempen politik suaminya. Penampilan Eva bersama suaminya seringkali mencetus kemarahan golongan kaya, tentera dan mereka dalam lingkungan politik. Namun beliau sangat popular di kalangan masyarakat, yang mengenalinya dari radio dan filem. Oleh itu, beliau merupakan alat yang efektif untuk mendapatkan perhatian daripada kaum miskin dan pemberi suara kelas pekerja Argentina. Pada masa hidupnya itulah untuk pertama kalinya ia menganjurkan rakyat Argentina untuk memanggilnya bukan sebagai "Eva Perón" namun sekadar "Evita", iaitu panggilan manja dalam bahasa Sepanyol yang bermaksud "Eva yang Kecil". Eva telah berusaha keras untuk menaikkan nama suaminya itu dan hasilnya, pada pilihan raya 1946, Juan Perón telah memeperolehi kemenangan yang besar iaitu sebanyak 56% undi.
Lawatan Pelangi ke Eropah
Pada 1947,Juan Perón telah mendapat jemputan daripada Franco untuk melawati negara Sepanyol. Ini telah menimbul dilema kepada pihak pentadbiran kerana Franco menyokong gerakan fasisme dan kuasa paksi semasa Perang Dunia II, manakala Argentina baru hendak menjalinkan persahabatan dengan Amerika Syarikat dan menyertai Pertubuhan Bangsa-Bangsa Bersatu. Oleh itu, sekiranya Perón menerima jemputan ini, ia akan mengeruhkan perhubungan dengan negara-negara Barat lain. Namun,Perón masih mahu menunjukkan sokongannya terhadap gerakan fasisme.
Oleh yang demikian, isterinya bersetuju untuk menjadi wakilnya ke Sepanyol. Walaupun begitu, para penasihatnya telah mengubah agenda lawatan dan memasukkan negara lain seperti Perancis, Itali dan Switzerland agar lawatan ini tidak kelihatan seperti sokongan Argentina kepada Sepanyol.
Eva selaku seorang selebriti dan pelakon telah melaksanakan peranannya dengan penuh berkesan. Malah, beliau telah mendapat sambutan yang sangat baik di Sepanyol, di mana beliau melawat makam-makam diraja Sepanyol seperti Ferdinand dan Isabella. Sepanyol di bawah regim Franco masih belum pulih daripada Perang Saudara Sepanyol dan sekatan ekonomi yang dikenakan oleh PBB. Sewaktu lawatannya ke Sepanyol beliau sering menderma 100-peseta kepada kanak-kanak miskin di sana. Eva juga telah dikurniakan pingat tertinggi oleh kerajaan Sepanyol iaitu, the Cross of Isabel the Catholic.
Nagykovácsi
Nagykovácsi merupakan sebuah kampung yang terletak di wilayah Pest, utara Hungary.
Zetsu (Akatsuki)
Zetsu (ゼツ) merupakan seorang daripada anggota Akatsuki yang berperanan sebagai perisik organisasi tersebut.
Latar belakang
Hanya sedikit informasi yang diketahui mengenai anggota Akatsuki bernama Zetsu. Setakat ini, masih tidak terdapat sebarang imbasan kembali atau keterangan mengenai kampung asal usulnya atau jenis jenayah yang dilakukan olehnya sehingga menyebabkan dia melarikan diri, atau pun sebarang pernyataan yang mengatakan Zetsu sebenarnya seorang ninja pelarian. Kebanyak peminat siri Naruto menganggap Zetsu berasal dari perkampungan Kusagakure (oleh kerana keadaan fizikalnya yang seperti tumbuhan). Namun begitu, ianya masih tidak boleh diterima dianggap rasmi kerana ianya hanya andaian daripada peminat dan keterangan mengenai asal-usul Zetsu di dalam buku data karekter masih ditinggalkan kosong..
Personaliti
Zetsu boleh dikenalpasti dengan rupa luarannya yang memiliki bentuk seakan-akan sepasang "tumbuhan pemerangkap serangga" yang meliputi bahagian kepala dan bahagian atas tubuhnya. Bentuk luaran khas tersebut juga boleh digunakan untuk menutup dan meliputi keseluruhan tubuhnya, ini membolehkan Zetsu menyamar dengan rupa luaran seakan-akan tumbuhan. Apabila bahagian yang berbentuk khas ini terbuka dan kepala Zetsu boleh dilihat, ia turut menunjukkan bahawa Zetsu memiliki warna yang berbeza untuk setiap separuh bahagian tubuhnya; di mana bahagian sebelah kiri berwarna cerah manakala bahagian sebelah kanan berwarna gelap.
Zetsu juga dilihat seperti memiliki dua personaliti berbeza (personaliti pelbagai atau memiliki lebih daripada satu personaliti di dalam satu badan). Ini dibuktikan di dalam manga versi bahasa Jepun apabila perbualan oleh separuh daripada tubuhnya yang berwarna gelap ditulis dalam tulisan Katakana manakala perbualan oleh separuh daripada tubuhnya yang berwarna terang ditulis dalam tulisan Kanji dan Kana. Di dalam episod anime (Inggeris), kedua-dua bahagian menggunakan suara latar yang berbeza. Kedua-dua bahagian juga dilihat seperti berkomunikasi sesama sendiriyang nyata adalah kedua-dua personaliti tersebut memiliki pendirian yang berbeza. Mereka juga dilihat mampu berkomunikasi dan berhubung menggunakan minda dalaman mereka. Zetsu juga dilihat sebagai seorang kanibal kerana dia akan menguruskan setiap mayat yang berkaitan dengan Akatsuki. Zetsu berperanan sebagai perisik dan selalu dilihat melakukan tugas seperti "ninja pemburu" kepada organisasi Akatsuki. Zetsu dilihat mampu memindahkan tubuhnya (asal) walaupun sedang terlibat dalam ritual untuk mengekstrak makhluk berekor daripada kuasa pujaan yang telah ditangkap. Ini merupakan kebolehan unik yang dimiliki oleh Zetsu dan ianya membolehkannya bergerak dari satu ke satu tempat yang lain dan melakukan melakukan tugas sebagai peninjau ketika proses pengekstrakkan sedang dilakukan. Ini berkemungkinan kerana kebolehan personaliti pendua yang dimilikinya; membolehkan dia mampu bertindak berasingan di mana mungkin seorang terlibat dengan ritual dan seorang lagi meninjau keadaan sekeliling. Apabila mana-mana ejen atau pihak yang berkaitan dengan Akatsuki atau anggota Akatsuki itu sendiri mati, Zetsu dihantar untuk menguruskan mayat mereka agar ianya tidak mendedahkan pergerakkan organisasi Akatsuki. Oleh kerana peranan yang dimainkan olehnya, Zetsu adalah satu-satunya anggota Akatsuki yang bertindak berseorangan dalam kebanyakan masa. Walaupun begitu, Zetsu dilihat bertindak sebagai seorang individu yang memiliki taraf pangkat yang lebih tinggi daripada anggota lain oleh kerana kebanyakan daripada mereka akan melaporkan semua tindakan kepadanya berbanding melaporkannya kepada ketua mereka iaitu Pain. Zetsu juga merupakan anggota yang dihantar untuk mengambil semula cincin yang ditinggalkan oleh anggota Akatsuki yang mati.
Zetsu menunjukkan ketaatan yang tinggi kepada organisasi Akatsuki, sehinggakan ketua mereka iaitu Pain, mempercayai Zetsu sepenuhnya dengan mendedahkan identitinya. Sebagai kemungkinan kepada ketaatannya, Zetsu telah diberikan seorang pengikut bernama Tobi; yang mana kemudiannya Tobi turut menjadi anggota baru di dalm Akatsuki. Zetsu juga turut diperlihatkan sebagai seorang anggota yang mengetahui bahawa Madara Uchiha adalah pengasas kepada Akatsuki. Zetsu juga tahu bahawa Tobi sebenarnya adalah Madara dan ini dibuktikan dalam bab 395 siri manga Naruto apabila Zetsu memberikan laporannya kepada Madara yang sedang memakai topeng yang dimiliki oleh Tobi. Ketika dalam satu perbualan bersama dengan Madara, Zetsu telah menyatakan bahawa "Ia telah agak lama..." dan ini menunjukkan bahawa Zetsu telah mengenali Madara serta telah terlibat dengan segala perancangan Madara selama ini.
Babak membawa pulang Sasuke
Kemunculan pertama Zetsu adalah sewaktu tamatnya pertarungan di antara Uzumaki Naruto dan Sasuke Uchiha di Lembah Penamat. apabila kedua-dua mereka melepaskan serangan terakhir, Zetsu dilihat telah muncul di kejauhan, kelihatan seperti sedang memerhatikan kekuatan mereka. Zetsu kemudiannya telah muncul ketika perhimpunan anggota Akatsuki mengadakan perbincangan mengenai rancangan mereka dan keadaan dunia ninja di sekekliling mereka, sambil menyatakan bahawa Orochimaru telah mendapatkan kebolehan Sharingan melalui Sasuke
Babak menyelamatkan Gaara
Zetsu membuat kemunculan dalam Bahagian II ketika Akatsuki sedang mengekstrak Shukaku berekor satu untuk memberikan amaran kepada Pain bahawa pasukan penyelamat telah mula bergerak untuk menyelamatkan Gaara yang telah mereka tangkap. Selepas Yura dan Mukade daripada Sunagakure tewas, Zetsu telah bergerak ke tempat mayat mereka berada untuk menguruskannya bagi mengelakkan sebarang rahsia mengenai Akatsuki terdedah kepada orang luar. Selepas kekalahan Sasori, Zetsu dan Tobi telah pergi ke pangkalan rahsia lama Akatsuki untuk mendapatkan cincin milik Sasori dan Deidara. Itu merupakan saat di mana Zetsu pertama kali melihat rupa sebenar Sasori. Ketika cuba untuk mendapatkan mayat Deidara, mereka mendapati bahawa Deidara masih hidup, manakala Tobi telah menjumpai cincin milik Sasori and percaya bahawa dengan memiliki cincin tersebut membolehkan dia (Tobi) menjadi ahli Akatsuki secara automatik. Namun begitu, Zetsu mengeluarkan kenyataan bahawa - tidak semudah itu untuk emnjadi ahli Akatsuki (kelihatan seperti Zetsu cuba untuk melindungi identiti sebenar Tobi di hadapan Deidara dengan mengeluarkan kenyataan tersebut).
Babak Hidan dan Kakuzu
Penglibatan Zetsu di dalam babak ini hanya ketika dia cuba untuk mendapatkan tubuh Jinchuriki bernama Yugito Nii yang telah berjaya ditewaskan dan ditangkap oleh Hidan dan Kakuzu. yang amna mayat tersebut telah dibawa ke tempat persembunyian Akatsuki yang baru; ini juga membolehkan mereka untuk mencari jejak sasaran pasukan yang lain terutamanya naruto Uzumaki. Bagaimana pun, Zetsu telah dilihat muncul dalam ke semua perjumpaan Akatsuki ketika babak ini berlangsung.
Babak pemburuan Uchiha
Ketika Deidara telah ditewaskan, Zetsu telah memberitahu bahawa semua anggota Akatsuki bahawa Deidara dan Tobi telah mati bersama dengan Sasuke Uchiha (namun begitu hanya Deidara seorang sahaja yang terbunuh). Zetsu juga turut didapati memerhatikan pertarungan di antara Jiraiya dan Pain. Selepas menyaksikan pertarungan tersebut, kedua-dua personaliti di dalam tubuhnya bertikam lidah mengenai turutan perlawanan yang harus mereka saksikan kemudiannya. Mereka bertikam lidah tentang perkara sama ada mereka harus menyaksikan dahulu pertarungan di antara Pain dan Naruto Uzumaki atau pertarungan di antara Sasuke Uchiha dan Itachi Uchiha; yang mana kemudiannya mereka memilih untuk menyaksikan pertarungan di antara kedua-dua beradik Uchiha tersebut.
Ketika mereka (dua personaliti Zetsu) sedang menyaksikan pertarungan tersebut, sebelah bahagian berwarna cerah Zetsu menyatakan kemusykilannya tentang bagaiaman caranya Sasuke boleh mengalahkan Itachi dengan hanya menggunakan Sharingan biasa, manakala sebelah bahagian berwarna gelap pula menyatakan bahawa Sharingan hanyalah sekadar senjata di mana kebolehan sesuatu senjata ditentukan oleh penggunanya. Setelah Itachi mati dan Sasuke rebah akibat kelesuan, Zetsu meninggalkan tapak pertarungan dan memberikan laporan kepada Tobi. Setelah pertarungan ringkas dengan Pasukan Berlapan yang mempunyai Naruto Uzumaki, Sakura, Kakashi, Sai, Yamato, Kiba, Shino dan Hinata di dalamnya, kedua-dua mereka pulang ke tapak pertarungan Sasuke dan Itachi. Zetsu bertanggapan untuk bertarung dengan Naruto kerana memanggilnya sebagai "Aloe Vera". Mereka membawa kedua-dua Sasuke dan mayat Itachi sebelum Pasukan Berlapan tiba. Zetsu kemudiannya dilihat berada di pangkalan Akatsuki yang tidak diketahui.
Babak Sasuke dan Makhluk Berekor Lapan
Zetsu dilihat bersama dengan Madara dan Kisame mengurung berekor lapan (yang mana telah berjaya ditangkap oleh Sasuke) di salah satu pengkalan rahsia Akatsuki. Namun begitu, peminat dikejutkan dengan satu fakta bahawa, berekor lapan yang sedang dikurung bertukar menjadi kepulan asap lalu bertukar rupa kepada bentuk tentakel berekor lapan. Madara kelihatan hanya berdiam sahaja, manakala Zetsu (bahagian berwarna cerah) dilihat sedang ketawa manakala Zetsu (bahagian berwarna gelap) memarahi personaliti Zetsu yang satu lagi. Kisame telah menyatakan bahawa Sasuke telah dipermainkan oleh Jinchuuriki berekor lapan.
Konsep dan rekaan
Di dalam Hiden: Sha no Sho Character Official Data Book, Masashi Kishimoto mendedahkan bahawa dia asalnya bercadang mencipta watak Akatsuki sebagai sekumpulan raksasa yang "hampir tidak mempunyai rupa manusia" dan watak Zetsu direka berdasarkan tumbuhan pemerangkap serangga. Kishimoto juga turut menyatakan bahawa dia ingin menjadikan Zetsu memiliki tubuh separuh gelap dan separuh cerah agar dapat menonjolkan sifat khasnya yang memiliki "personaliti pendua".
Charmes, Vosges
Charmes ialah sebuah komun yang terletak di jabatan Vosges dalam wilayah Lorraine di timur laut Perancis
Wendlingen
Wendlingen merupakan sebuah kota terletak di munisipaliti Esslingen, Baden-Württemberg, Jerman.
UNIC
UNIC ialah sebuah kumpulan nasyid Malaysia. Kumpulan ini merupakan rakan seangkatan kepada Inteam, Ae-man dan Mestica yang turut berada di bawah Hijjaz Records Sdn Bhd. Album pertama mereka yang berjudul You And I See dikeluarkan pada 2002, telah mencatatkan jualan melebihi 40,000 unit di seluruh Malaysia. Berdasarkan sambutan yang diberikan oleh peminat nasyid, sehingga kini UNIC telah bertahan selama 20 tahun dalam persada seni dan telah berjaya menerbitkan lapan buah album studio dan enam album kompilasi.
Sejarah Awal
Kumpulan UNIC telah ditubuhkan pada tahun 2001 oleh tiga orang remaja yang bersekolah di negeri Johor iaitu Mohamad Fitri bin Mohamad Haris (Fitri), Bazli Hazwan bin Che Osman (Bazli) dan Wan Sharifuddin bin Wan Hassan (Wan Shah). Pada ketika itu, Fitri dan Bazli sama-sama belajar di SMKA Bandar Penawar, Kota Tinggi sementara Wan Shah pula menetap dan belajar di Bandar Baru Uda, Johor Bahru.
Segalanya bermula setelah Fitri berkawan dengan Wan Shah semasa mereka menyertai pertandingan nasyid mewakili kumpulan masing-masing di peringkat negeri Johor. Kebetulan, Wan Shah telahpun berkawan dengan salah seorang staf Hijjaz Music Entertainment (kemudiannya dikenali sebagai Hijjaz Records) dan daripada staf itulah Wan Shah sering mendapat cenderamata dari kumpulan Hijjaz. Atas pelawaan daripada staf itulah Wan Shah mengambil insiatif untuk membentuk kumpulan nasyid dan mula mengajak Fitri untuk turut bersamanya dalam misi mereka untuk menjadi artis rakaman dan turut meminta Fitri untuk mencari anggota lain. Teringatkan Bazli yang turut berkongsi minat yang sama, Fitri terus sahaja merekrutnya untuk memenuhi hasrat Wan Shah. Bermula dari situlah, Fitri dan Bazli akan pergi ke rumah Wan Shah pada setiap hujung minggu untuk sesi latihan nasyid.
Setelah tamat SPM pada tahun 2001, mereka bertiga telah pergi ke Kuala Lumpur untuk melihat sendiri kumpulan Hijjaz dan pejabat milik kumpulan tersebut. Pada ketika itu, mereka menginap di rumah salah seorang staf Hijjaz Records dan mereka datang ke pejabat Hijjaz Records selama tiga hari berturut-turut. Pada hari ketiga mereka berada di Hijjaz Records, Hashim Ngadiman dan Faizal Hijjaz telah memanggil mereka bertiga untuk diuji bakat. Seminggu kemudian, mereka telah menerima tawaran untuk menjadi artis rakaman Hijjaz Records memandangkan pada ketika itu Hijjaz Records sedang mencari artis rakaman yang terdiri daripada kalangan remaja. Pihak Hijjaz Records telah memberikan kontrak rakaman kepada mereka dan meminta mereka untuk mempelajari dan meneliti kontrak tersebut sebelum menerima tawaran untuk menjadi artis rakaman. Dua minggu kemudian, mereka bertiga akhirnya menerima tawaran tersebut dan bermulalah karier mereka dalam industri nasyid tanah air.
2001-2002 : Afendi Pelengkap UNIC & Album "You And I See"
Setelah mereka menjadi artis rakaman Hijjaz Records secara rasmi, mereka yang pada ketika itu bergerak tanpa nama kumpulan telah mencari dan menghasilkan material untuk album pertama bersama kumpulan Hijjaz. Namun begitu, masalah mula timbul apabila mereka bergerak hanya tiga orang sedangkan pihak pengurusan mahukan mereka bergerak dengan minimum empat orang anggota. Disebabkan itulah mereka perlu mencari ahli keempat untuk memudahkan proses rakaman album yang kemudiannya membawa kepada kemasukan seorang anak muda bernama Mohd Afendi bin Jahri sebagai ahli keempat. Afendi yang turut dikenali sebagai Apen atau Fendi merupakan staf yang baru sahaja bekerja dengan Hijjaz Records setelah tamat SPM. Mereka berempat kemudiannya segera memulakan proses rakaman untuk album pertama mereka dan pada ketika itulah Hijjaz telah memberi nama UNIC kepada kumpulan yang dianggotai oleh empat orang remaja ini. Nama UNIC berasal daripada singkatan "You And I See" mengikut sebutan huruf di mana ia juga merupakan judul salah satu lagu mereka yang dimuatkan dalam album tersebut. Setelah beberapa ketika, proses rakaman tersebut akhirnya siap dan terhasillah album pertama mereka yang menggunakan nama You And I See sebagai judul album. Album ini diterbitkan oleh Hijjaz Records dan diedarkan oleh NAR Records. Menariknya, Wan Shah turut menyumbangkan lagu ciptaannya sendiri iaitu Anak Soleh dalam album ini.
Berbekalkan lagu hit Hanya Tuhan Yang Tahu, mereka tidak mengambil masa yang lama untuk meraih populariti. Bukan itu sahaja, lagu Hanya Tuhan Yang Tahu juga turut popular dalam carta muzik Era FM pada ketika itu. Nama UNIC kemudiannya terus menjadi sebutan para peminat nasyid tambah-tambah lagi dengan imej mereka yang sentiasa memakai jaket dan berkopiah pada ketika itu. Populariti mereka yang semakin meningkat itu menjadikan mereka antara kumpulan nasyid yang sering mendapat undangan untuk membuat persembahan di sekolah-sekolah dan juga universiti.
2003 : Pengunduran Afendi, Penyertaan Hafiz Hamidun & album See You Di IPT
Setelah lebih kurang setahun UNIC menghasilkan album pertama mereka, mereka terus mengorak langkah dengan menghasilkan material untuk album kedua. Malangnya, sebelum proses menghasilkan album kedua berlangsung, UNIC menghadapi ujian getir apabila Afendi telah meninggalkan kumpulan tersebut beberapa bulan sebelum itu. Ini telah memberi ruang kepada pemuda yang berasal dari negeri Perak bernama Mohammad Hafiz bin Hamidun (Hafiz) untuk diserap sebagai anggota kumpulan UNIC. Pada ketika itu, Hafiz yang juga pelajar jurusan Undang-Undang di Universiti Islam Antarabangsa Malaysia (UIAM) telah dilamar oleh Hijjaz Records pada tahun 2002 sebagai sessionist untuk kumpulan UNIC memandangkan pada ketika itu UNIC banyak mendapat undangan membuat persembahan dan ada ketikanya anggota asal UNIC tidak dapat hadir.
Namun, penyertaan Hafiz dalam UNIC bukannya mudah kerana beliau diberi tempoh percubaan selama tiga bulan oleh Hijjaz Records sebelum diserap sebagai anggota kekal. Akhirnya, Hafiz berjaya mengharungi tempoh percubaan selama tiga bulan dengan baik sekaligus melengkapkan anggota UNIC yang sedia ada untuk merakamkan album kedua. Pada tahun 2003, UNIC berjaya menghasilkan album kedua yang diberi judul See You Di IPT. Album kedua UNIC ini diterbitkan oleh Hijjaz Records, namun kali ini diedarkan oleh syarikat rakaman terkemuka, EMI setelah kontrak kerjasama Hijjaz Records dengan NAR Records tamat sebelum proses rakaman album kedua UNIC berlangsung.
Berbekalkan lagu hit Remaja, Ke Makam Bonda, Demi Cinta Suci dan Zinnirah, album ini sekali lagi mendapat tempat di hati peminat nasyid dan mencatatkan jualan yang membanggakan. Lagu judul album ini, See You Di IPT juga mendapat sentuhan daripada anggota UNIC iaitu Wan Shah bersama dengan Isman Hijjaz dan salah seorang staf Hijjaz yang bernama Atie. Album ini juga menjadi titik tolak kepada penghasilan telemovie yang juga berjudul See You Di IPT yang dikeluarkan pada tahun 2004 di mana telemovie ini menampilkan anggota UNIC itu sendiri, Bell Ngasri (ketika itu dikenali sebagai Nasrizal Ngasri), Bienda dan ramai lagi.
2004-2005 : Pengunduran Wan Shah, Penyertaan Fadzli Aziz & Album Satu Tekad
Sepertimana yang berlaku sebelum menghasilkan album See You Di IPT, skrip yang sama berulang kembali pada tahun 2004 apabila Wan Shah meninggalkan kumpulan UNIC atas sebab-sebab yang tertentu. Tempat Wan Shah terus sahaja digantikan oleh anak jati Kota Bharu, Kelantan bernama Ahmad Fadzli bin Abdul Aziz (Fadzli/Pali) yang telahpun mengenali anggota UNIC sebelum itu. UNIC yang ketika itu dianggotai oleh Fitri, Hafiz, Bazli dan Fadzli kemudiannya menghasilkan album ketiga yang berjudul Satu Tekad yang kemudiannya berada di pasaran pada tahun 2005, terbitan Hijjaz Records dan edaran oleh EMI.
2006-2007 : Pengunduran Hafiz, album Tika Itu & Penyertaan Alan
Pada tahun 2006, anggota UNIC telah berkurang menjadi tiga orang setelah Hafiz mengambil keputusan untuk bergerak secara solo dan tidak menyambung kontraknya bersama Hijjaz Records. Lebih kurang setahun selepas itu, UNIC telah menghasilkan album ketiga mereka yang berjudul Tika Itu pada tahun 2007. Tidak seperti album mereka yang sebelum ini, album ini cuma memuatkan lapan lagu sahaja dan antaranya ialah Atas Nama Cinta, Lafaz Yang Tersimpan, Mencari Yang Maha Satu (menampilkan Cat Farish) dan Kau, Kawan, Sahabat Dan Teman. Tidak lama selepas itu, UNIC menerima anggota baharu dengan kemasukan bekas anggota kumpulan Rast bernama Syed Mohd. Azlan bin Syed Amirruddin (Alan). UNIC kemudiannya menampilkan Alan dalam versi VCD untuk album Tika Itu. Album ini juga masih mendapat tempat di hati peminat walaupun pada ketika itu industri nasyid dilihat semakin suram dengan kemunculan kumpulan muzik yang membawa genre baharu.
2009 : Album Langkah Tercipta, Pengunduran Fitri & Penyertaan Fakhrul
Pada tahun 2009, UNIC telah menghasilkan sebuah album kompilasi yang diberi judul Langkah Tercipta. Dalam album ini, UNIC memuatkan lagu-lagu popular mereka sejak dari tahun 2002 di samping memuatkan empat lagu baharu iaitu Bicara Tentang Cinta, Jalan Pulangku, Hanyut dan Langkah Tercipta.
Album ini merupakan album yang amat signifikan pada UNIC kerana banyak peristiwa yang berlaku selepas penghasilan album ini, antaranya ialah album ini merupakan album terakhir UNIC di bawah label Hijjaz Records. Album ini juga merupakan album pertama UNIC yang menampilkan Juara Akademi Al-Quran musim ketiga, Mohd Fakhrul Radhi bin Khamarudin (Fakhrul) sebagai ahli baru UNIC dan album ini adalah album terakhir Fitri bersama UNIC sebelum bergerak solo selepas itu.
2010-2022 : UNIC Kekal Bertiga, UNIC Bergerak Sendiri, Pengunduran Fadzli (2015), REUNIC 1.0 (2017) & Perkembangan Terkini
Selepas album Langkah Tercipta diterbitkan, UNIC telah menamatkan kontrak mereka dengan Hijjaz Records pada awal tahun 2010 setelah lapan tahun bersama. Namun begitu, Alan telahpun meninggalkan UNIC untuk fokus pada kerjaya beliau di belakang tabir dan bermulalah karier UNIC yang bergerak hanya tiga orang sahaja iaitu Bazli, Fadzli dan juga Fakhrul. Mereka bertiga kemudiannya menubuhkan syarikat mereka sendiri iaitu UNIC Records (kini UNIC Dot My Pro) pada tahun 2010. Tujuan penubuhan syarikat ini adalah untuk memenuhi kehendak pasaran dalam bidang penerbitan album, buku dan bahan‐bahan yang berbentuk pendidikan untuk segenap lapisan masyarakat dan juga berfungsi sebagai pengedar kepada produk‐produk UNIC Records dan pelanggan UNIC.
UNIC terus bergerak maju bersama dengan dua buah lagi syarikat yang diuruskan mereka sendiri iaitu UNIC Nasyeed and Training Consultant (UNTC) dan UNIC Biotrade. Setiap syarikat yang ditubuhkan mempunyai fungsi tersendiri dalam usaha mereka menyampaikan dakwah kepada masyarakat.
“Hiburan Berilmu Rohani Terpandu” menjadi slogan mereka. Misi UNIC Records adalah untuk meneroka, berkembang dan menjalankan usaha dakwah menerusi bidang‐bidang yang diceburi selaras dengan kemajuan dan perkembangan negara.
Namun pada awal tahun 2015, UNIC sekali lagi berkurang seorang anggota apabila Fadzli mengambil keputusan untuk meninggalkan UNIC kerana ingin fokus kepada kerjaya beliau seorang konsultan dan penceramah motivasi. Pengunduran Fadzli menjadikan UNIC kekal dengan dua anggota iaitu Bazli dan Fakhrul. Namun pada bulan September 2016, UNIC telah mengumumkan Wan Najdi bin Wan Mohd Noh atau Imam Muda Najdi sebagai ahli baru mereka. Najdi sebelum itu telah mengikuti aktiviti UNIC sejak tahun 2015 lagi seperti konsert amal dan lain-lain. UNIC mengumumkan ahli terbaru mereka melalui media sosial Instagram, Facebook dan Twitter UNIC.
Pada April 2017, UNIC adalah antara peserta yang telah berentap menerusi program terbaharu iaitu Gema Gegar Vaganza (GGV) yang mengangkat lagu ketuhanan sebagai konsep pertandingan. Mereka telah mempersembahkan lagu Hanya Tuhan Yang Tahu pada minggu pertama. Pada konsert akhir Gema Gegar Vaganza (GGV), UNIC telah mempersembahkan lagu pertama mereka iaitu Ainul Mardiah dan lagu kedua battle bersama kumpulan Saujana mempersembahkan lagu Kalah Dalam Menang. Melalui persembahan akhir tersebut UNIC telah dinobatkan sebagai Juara untuk Gema Gegar Vaganza 2017 dengan hadiah kemenangan sebanyak RM 100,000 dan trofi.
Pada tahun yang sama, UNIC telah mengadakan konsert REUNIC di mana UNIC bergabung semula dengan bekas-bekas anggotanya iaitu Hafiz Hamidun, Fitri Haris dan Fadzli Aziz di atas satu pentas. Biarpun projek khas ini tidak dapat disertai oleh tiga lagi bekas anggota UNIC iaitu Wan Shah, Afendi dan Alan, konsert REUNIC yang diadakan di Universiti Sains Islam Malaysia (USIM) ini mendapat sambutan yang sangat memberangsangkan dari para peminat yang sememangnya menantikan projek reunion daripada mereka.
Namun setelah 4 tahun bersama, akhirnya Najdi telah mengundurkan diri pada 10 Jun 2020 di laman sosial Instagramnya. Namun begitu, beliau mengundur diri dari kumpulan tersebut kerana sudah lama tidak mengadakan persembahan di mana-mana acara sejak berlakunya Perintah Kawalan Pergerakkan (PKP) pada 18 Mac 2020 yang lepas. Walau bagaimanapun, pengunduran Najdi tidak mematahkan semangat mereka untuk terus berjuang di dalam dunia seni dan secara tidak langsung kumpulan ini masih dianggotai oleh dua orang yang sama iaitu Bazli dan Fakhrul.
2022-kini : Sirih Pulang Ke Gagang, Fitri Kembali Ke UNIC & REUNIC 2.0
Ibarat sirih pulang ke gagang, akhirnya pada 6 Julai 2022, UNIC telah mengumumkan ahli ketiga mereka dengan kembalinya salah seorang pengasasnya, Fitri Haris menerusi majlis pelancaran single terbaharu mereka berjudul Fatimah, ciptaan Bazli dan lirik oleh Ahmad Fedtri Yahya. Kembalinya Fitri ternyata menggembirakan peminat-peminat setia mereka yang sememangnya merindui suaranya dan menginginkan Fitri untuk kembali bersatu dengan kumpulan asalnya.
Seterusnya pada 4 Ogos 2022, UNIC berjaya mengadakan perjumpaan bersama bekas-bekas anggota mereka untuk merealisasikan projek REUNIC buat kali kedua. Untuk projek reunion kali ini, kemunculan semula tiga anggota terawal UNIC iaitu Wan Shah,Apen dan Alan telah mendapat respon yang sangat positif daripada peminat-peminat UNIC yang merindui kelibat mereka berdua, tambahan pula mereka tidak dapat bersama dalam projek REUNIC yang pertama pada tahun 2017.
Selain itu, UNIC bersama bekas-bekas anggotanya iaitu Hafiz Hamidun, Fadzli Aziz, Wan Shah, Apen dan Najdi juga sedang dalam proses merakamkan semula lagu yang dipetik dari album kedua mereka iaitu Sebuah Pertemuan sebagai simbolik ulang tahun ke-20 UNIC.
Anggota Kumpulan
Anggota Terkini
Bekas Anggota
Blémerey, Meurthe-et-Moselle
Blémerey ialah komun di jabatan Meurthe-et-Moselle di timur-laut Perancis.
Caëstre
ialah komun di jabatan Nord di utara Perancis.
Politik Jordan
Politik Jordan berlaku dalam rangka monarki parlimen, di mana Perdana Menteri Jordan adalah ketua pemerintahan, dan sistem berbilang parti. Jordan ialah sebuah negara raja berperlembagaan berdasarkan perlembagaan yang diisytiharkan pada 8 Januari 1952. Raja menjalankan kuasanya melalui kerajaan yang dilantiknya yang bertanggungjawab di hadapan Parlimen. Berbeza dengan kebanyakan monarki parlimen, monarki Jordan tidak bersifat istiadat, dengan Raja mempunyai pengaruh yang ketara ke atas hal ehwal negara.
Raja Abdullah II dari Jordan telah berdaulat sejak kematian ayahandanya, Raja Hussein, pada 1999. Bisher Al-Khasawneh telah menjadi Perdana Menteri sejak 7 Oktober 2020.
Khashamadi
Khashamadi merupakan sebuah kampung yang terletak di daerah Hajigabul, Azerbaijan.
Wernau
Wernau merupakan sebuah kota terletak di munisipaliti Esslingen, Baden-Württemberg, Jerman.
Lekhcheb
Lekhcheb merupakan sebuah komun yang terletak di agrikultur luar bandar, Mauritania.
Pokok Damar Hitam Kelim
Pokok Damar Hitam Kelim adalah sejenis tumbuhan yang terdapat di hutan Malaysia serta di negara-negara ASEAN yang lain. Nama saintifiknya *Shorea blumutensis Foxw.
1080
1080 merupakan tahun lompat yang bermula pada hari Rabu dalam kalendar Gregory.
Lapangan Terbang Furnas
Lapangan Terbang Furnas terletak pada kedudukan latitude S20* 42.1690', longtitude W46* 20.1158' pada ketinggian 735.48 meter dari aras laut..
Haileymandi
Haileymandi ialah sebuah perbandaran ("nagar palika") dalam daerah Gurgaon di negeri Haryana, India.
Demografik 2001
Menurut bancian India pada tahun 2001, Haileymandi memiliki bilangan penduduk seramai 17,072. Dari jumlah tersebut, kaum lelaki membentuk 53% dari jumlah keseluruhan populasi dan wanita seramai 47%.
Pendidikan 2001
Menurut bancian India pada tahun 2001 Haileymandi memiliki kadar pendidikan (kebolehan membaca) 69%, melebihi kadar purata kebangsaan 59.5%; dengan 58% lelaki dan 42% wanita mampu membaca. 14% dari populasi berusia di bawah 6 tahun. (2001)
Chahar Taq, Darab
Chahar Taq, Darab merupakan sebuah kawasan yang terletak di Iran.
Alchemy of Souls
Alchemy of Souls merupakan sebuah siri televisyen Korea Selatan yang dibintangi oleh Lee Jae-wook, Jung So-min, dan Hwang Min-hyun. Ditulis oleh Hong Jung-eun dan Hong Mi-ran, ia menggambarkan kisah ahli sihir muda yang berurusan dengan langit dan bumi. Ia ditayangkan di tvN pada 18 Jun 2022, dan disiarkan setiap Sabtu dan Ahad jam 21:10 ( KST ). Ia juga tersedia untuk penstriman di TVING dan Netflix di kawasan terpilih.
Siri ini dibahagikan kepada dua bahagian: Bahagian 1 dijangka mempunyai 20 episod, manakala Bahagian 2 sedang menjalani penggambaran untuk 10 episod.
1079
1079 merupakan tahun biasa yang bermula pada hari Selasa dalam kalendar Gregory.
Gausetbygdi
Gausetbygdi merupakan sebuah kampung yang terletak di dalam negara Norway.
Rujukan
Gausetbygdi
Azman Wan Aidil
Album tersebut yang memuatkan 10 lagu diterbitkan oleh Ziman Records Sdn Bhd, dan diedarkan oleh EMI Msia Sdn Bhd.
Blénod-lès-Pont-à-Mousson
ialah komun di jabatan Meurthe-et-Moselle di timur-laut Perancis.
Azman Wan Aidil
Di antara lagu-lagu didalamnya adalah :-
Jax, Haute-Loire
Jax ialah komun di jabatan Haute-Loire di Auvergne, selatan-tengah Perancis.
Jamie Carragher
James Lee Duncan Carragher (lahir 28 Januari 1978) merupakan pemain bola sepak Inggeris yang sudah bersara dan pernah bermain sebagai pemain pertahanan untuk kelab Liga Perdana Inggeris, Liverpool dalam kariernya berlangsung selama 17 tahun. Beliau juga adalah bekas naib kapten Liverpool selama 10 tahun, dan merupakan pemain kedua terbanyak membuat penampilan ke-737 buat Liverpool dalam semua pertandingan pada 19 Mei 2013. Carragher juga memegang rekod untuk penampilan terbanyak dalam pertandingan Eropah buat pasukan Liverpool sebanyak 150 penampilan.